text: To-hjulet? Pas på politiet i næste uge
  20 september 2015 kl. 07.51
  Fra mandag vil politiet jagte knallertkørere og cyklister, der kører ulovligt.
  Hele næste uge vil politiet forsøge at få cyklister og knallertkørere til at overholde færdselsreglerne.
  Nogle cyklister og knallertkørere opfører sig ikke ordentligt i trafikken: De kører over for rødt lys, kører på fortove og i fodgængerfelter og tager ikke hensyn til andre trafikanter.
  Dem vil politiet have stoppet. Cyklister og knallertkørere udgør en betydelig del af de dræbte og tilskadekomne i trafikken, og de er mere udsat for alvorlige skader, når de er involveret i trafikulykker, skriver politiet i en pressemeddelelse.
  